Leonardo da Vinci po prowdzie (ur. 15 kwietnia 1452 r. we Vinci we Italiji, um. 2 moja 1519 r. we Clos Lucé we Francyji) – italski, rynesansowy malyrz, baumajster, filozof, muzykant, dichter, ôdkrywca, matymatyk, anatōm, geolog. Rodził sie a wychowoł kole miasta Vinci, kej niyślōbny syn notariusza kyjza Piera da Vinci a chopki, Cateriny. We wspōłczesnym pojmowaniu niy mioł nazwiska, człōn "da Vinci" ôznoczo "ze miasta Vińci". Jigo cołke nazwisko, nadane mu przi narodzinach, to "Leonardo di ser Piero da Vinci", co ôznoczo "Leonardo, syn sera Piera s miasta Vińci". Leonardo niyroz bōł ôpisywany kej archetyp "czowieka rynesansu", kerygo ciekawości dorōwnywoła ino śōła jigo pomysłōw. Szyroko uważo sie uōnygo kej jydnygo ze nojsrogszych malyrzy a prawdopodobniy nojbarzij ôbdarzōnōm wszychstrōnnōm grafikōm ôsobōm we gyszichcie. To właśniy grafika przisporzōła Leōnardowi nojsrogszyj popularności. Dwie ze jigo prac, "Mona Lisa" i "Uostatnio Wieczyrza", majōm przodniy miejsca na listach nojznōńszych, nojczyńści imitowanych i wspōminanych portretōw i dzieł malarstwa. Rōwniy sroge znoczyniy we gyszichcie kōnsztu mo szkic Leōnarda "Czowiek witruwiański". Do czasōw teroźnich przetrwoło nojprawdopodobnij 15 jigo ôbrozōw. Kej inżyniyr, Leōnardo tworzōł projekty wyprzedzajōnce jigo czas, ôbsztalowujōnc kōncepcyjo helikoptera, pancerwagyna, wykorzistanio podstaw tektōniki plat, podwōjnygo kaduba szifu a wiela inkszych inkszowacyji. Wzglyndniy moła licza jygo pōmysłōw ôstoła wcielōno we żywobycie za jigo czasōw. Da Vinci robiōł na nojsrogszych dworach Ojropy, m.in. do rodu Sforzōw a Medyceuszy. Doprowadził do znocznygo wzrostu poźōmu wiydzy ô anatōmiji, Lōndowym budownictwie a hydrodynamice. Zaznaczōł swojo ôbecność tyż we dziedziniy architektury, rzeźby, filozofiji a pisorstwa, nale te zajyńcia ôdgrywoły mynijszo rola we jigo żywobyciu. Do dzisioj przetrwoło 7000 zajtōw jigo notatkōw ze rysōnkōma a szkicōma.